Pedagogicko-organizačné

 a

materiálno-technické

 zabezpečenie

 výchovno-vzdelávacieho procesu

 **na školský rok 2022/2023**

**V Rožňave, august 2022**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Mgr. Monika Kerekešová, DiS. art.**

 riaditeľka školy

 **Úvod**

Zabezpečenie na školský rok 2022/2023 akceptuje požiadavky stanovené pre ZUŠ v dokumente ministerstva školstva, vedy, výskumu a športu Slovenskej republiky – Sprievodca školským rokom 2022/2023. Pedagogicko-organizačné a materiálno-technické zabezpečenie výchovno-vzdelávacieho procesu školy je pracovný materiál, ktorý bude reagovať na zmeny a požiadavky MŠ SR, zriaďovateľa školy a legislatívne zmeny.

1. **Hlavné úlohy na školský rok 2022/2023**

*Organizácia školského roka*

* Školský rok sa začína 1. septembra 2022. Školské vyučovanie sa začína 5. septembra 2022 (pondelok).
* Školské vyučovanie v prvom polroku školského roka sa končí 31. januára 2023 (utorok).
* Školské vyučovanie v druhom polroku sa začína 1. februára 2023 (stredu) a končí sa 30. júna 2023 (piatok).

*Hlavné ciele ZUŠ (všeobecne)*

Hlavným cieľom umeleckého školstva je výchova umením (formovanie osobnosti), k umeniu (rozvoj schopnosti tvoriť a prijímať umenie) a pre umenie (príprava na profesionálnu umeleckú činnosť). Základné umelecké školy pôsobia na najširšej základni a v systéme umeleckého vzdelávania predstavujú základný článok. Svojím hudobným, výtvarným, tanečným, literárno-dramatickým odborom a odborom audiovizuálnej a multimediálnej tvorby predstavujú školu, ktorá sa venuje špecializovanej odbornej výchove žiakov so zvýšeným záujmom a predpokladmi pre umeleckú tvorbu.

Základná umelecká škola poskytuje základné umelecké vzdelanie podľa § 17 Školského zákona o výchove a vzdelávaní, pripravuje na štúdium odborov vzdelávania, umeleckého vzdelávania v stredných školách a v konzervatóriách; pripravuje aj na štúdium na vysokých školách s pedagogickým alebo umeleckým zameraním. Povinný obsah vzdelania sa uvádza v platnom Štátnom vzdelávacom programe pre ZUŠ.

* Poskytuje rámec pre povinný obsah vzdelania, ktorým sa majú rozvinúť kľúčové kompetencie (spôsobilosti) v rámci konkrétneho stupňa vzdelávania, formuje požiadavky na vedomosti a spôsobilosti (kompetencie) prostredníctvom výkonového a obsahového štandardu vyučovacích predmetov, umožňuje modifikáciu obsahu vzdelávania, ktorá je zapracovaná do Školského vzdelávacieho programu ZUŠ Rožňava – „Umenie, môj životný štýl“.
* Akceptuje aktuálne rámcové učebné plány pre hudobný, tanečný, literárno-dramatický a výtvarný odbor základnej umeleckej školy, ktoré schválilo Ministerstvo školstva SR a všetky príslušné legislatívne dokumenty, ktoré sa týkajú ZUŠ.

Rámcové učebné plány sú súčasťou štátneho vzdelávacieho programu základnej umeleckej školy pre primárne umelecké vzdelanie a nižšie sekundárne vzdelanie, prípravného štúdia, II. stupňa, rozšíreného štúdia a štúdia pre dospelých.

*Hlavné ciele ZUŠ v Rožňave*

* Zavádzať do učebných plánov pre všetky študijné odbory učebné plány voľných hodín ako reflexie rastúcich spoločenských trendov a požiadaviek.
* Využívať nové kreatívne metódy pri rozvoji tvorivých schopností u žiakov a to nie mechanickým sprostredkovaním poznatkov, ale vedomím a odborným usmerňovaním ich vlastnej tvorivosti.
* Zotrvať pri hlavnom cieli školy a tým je - výchova umením, k umeniu a pre umenie (rozvíjať osobnosť, viesť k schopnosti prijímať a tvoriť umenie, pripravovať talentovaných žiakov na profesionálnu umeleckú činnosť).
* Zamerať sa na efektívnu triednickú činnosť a viesť pedagógov ku kvalitnému organizovaniu a plánovaniu výchovno-vzdelávacieho procesu.
* Prihliadať na sociálnu a demokratickú stavbu obyvateľstva (zloženie rodín, meniace sa vzorce správania, životný štýl, nároky a požiadavky a pod.), rozvíjať emočnú inteligenciu, pestovať zmysel pre krásu a dobro, budovať v dieťati hodnotový systém a obranyschopnosť voči tlaku reklamy, gýču, venovať pozornosť vývoju vkusovej orientácie detí a zohľadňovať nové trendy vo vývoji umenia.
* Vo vzdelávacom procese rozvíjať štýly myslenia, podporovať osobnosť žiaka, podnecovať ich na sebahodnotenie a napredovanie v učení.
* Vo vzdelávacom procese vytvárať interaktívne hudobno-scénické, výtvarné a dramatické projekty rôznych typov.
* V oblasti hudby aktívne účinkovať na interných, verejných kultúrno-spoločenských činnostiach, podporovať netradičné zoskupenia nástrojovej hudby, rozširovať možnosti pre realizáciu žiackej jazzovej hudby, podporovať komornú a štvorručnú hru. Vo výtvarnom odbore obnoviť predmet keramika. Realizovať formy exkurzií, vernisáží, dielní, rozvíjať spôsobilosť vnímať a chápať kultúru a vyjadrovať sa nástrojmi kultúry. V literárno-dramatickom odbore pracovať s literárnymi zdrojmi, tvorba prezentácií, účinne spolupracovať v individuálnom i v kolektívnom zoskupení.
* Uplatňovať kladnú motiváciu a objektívne hodnotiť výkony žiakov. Naďalej rozvíjať medzi predmetovú spoluprácu medzi odbormi HO, TO, VO, LDO.
* Pokračovať v spolupráci s materskými a základnými školami. Pripraviť výchovné koncerty pre žiakov MŠ a ZŠ.
* Určením cieľov, motiváciou a dispozíciami zapájať žiakov do súťaží všetkých odborov ZUŠ (základné, obvodné, krajské, celonárodné kolá i s medzinárodnou účasťou). Najtalentovanejšie deti pripraviť na celonárodné prehliadky, festivaly, súťaže a dielne.
* Zúčastňovať sa na odborných seminároch, dielní, otvorených dní organizovaných Metodicko-pedagogickým centrom v Bratislave, v Košiciach, Asociáciou učiteľov hudby, pedagógmi VŠMU a konzervatóriami na Slovensku, prípadne zaangažovanie profesionálnych umelcov.
* Zapájať školu do kultúrneho života mesta.

Efektívnosť výchovy a vzdelávania je podmienená pracovnými podmienkami pedagogického zboru vytváraná zriaďovateľom, vedením školy, pracovnou klímou, odbornosťou riadenia a vyučovania, ambíciou a poslaním plniť ciele školy, byť konkurencie schopnou školou, viesť školu k prosperite a rozvoju, plniť požiadavky a očakávania žiakov a ich rodičov. Je potrebné si uvedomiť, že čoraz viac začína platiť žiak = zákazník, rodič = klient - náročnejšie požiadavky na prístup učiteľa.

1. **Zvyšovať úroveň a účinnosť riadiacej a kontrolnej činnosti školy**

Riadiaca práca na škole je súbor aktivít, na základe ktorých sa prostredníctvom koordinovanej činnosti zamestnancov školy zabezpečuje efektívne dosahovanie výchovno-vzdelávacích výsledkov školy. Aj riadiaceho zamestnanca riadia nadriadení vedúci zamestnanci, orgány štátnej správy, ústredné orgány štátnej správy a špeciálne útvary zabezpečujúce bezpečnosť a ochranu pri práci a požiarnu ochranu.

Školu riadi riaditeľka školy, je oprávnená určovať a ukladať zamestnancom pracovné úlohy, organizovať a kontrolovať ich prácu a dávať im na tento účel záväzné pokyny v súlade s pracovným poriadkom. Zabezpečuje dodržiavanie pracovno-právnych vzťahov a iných predpisov.

Riaditeľka školy -

Zodpovedá za:

* dodržiavanie všeobecne záväzných právnych predpisov, učebných plánov a učebných osnov, za odbornú a pedagogickú úroveň výchovno-vzdelávacej práce školy a za efektívne využívanie prostriedkov určených na zabezpečenie činnosti školy,
* za hospodárenie a účelné využívanie pridelených finančných prostriedkov a vedenie evidencie o ich čerpaní,
* za riadne hospodárenie s majetkom v užívaní alebo vo vlastníctve školy,
* za zverený hmotný i nehmotný majetok, jeho zabezpečenie proti odcudzeniu, prípadne znehodnoteniu a uzatvára hmotné zodpovednosti so správcami kabinetov a kabinetných zbierok v zmysle Zákonníka práce,
* za vytváranie priaznivých pracovných podmienok, zaisťovanie bezpečnosti zdravia pri práci,
* za oboznámenie zamestnancov s príslušnými organizačnými predpismi, predpismi o bezpečnosti a ochrane zdravia pri práci,
* za pedagogickú a odbornú úroveň zamestnancov a za výsledky práce školy,
* za pravidelnú kontrolu plnenia plánu práce školy a za jeho komplexné zhodnotenie na konci školského roku,
* za realizáciu projektu na škole – uvádzanie začínajúcich pedagogických pracovníkov do praxe.

Rozhoduje o:

* prijatí žiaka do školy,
* uložení výchovných opatrení,
* povolení vykonať komisionálnu skúšku,
* oznámení zákonného zástupcu žiaka, ktorý nedbá o riadnu školskú dochádzku dieťaťa, príslušnému orgánu,

Predkladá zriaďovateľovi na schválenie a rade školy na vyjadrenie:

* návrh školského vzdelávacieho programu,
* návrhy na počty prijímaných žiakov,
* návrh rozpočtu,
* správu o výchovno-vzdelávacej činnosti, jej výsledkoch a podmienkach podľa Vyhlášky MŠ SR č. 9/2006 Z. z.,
* správu o výsledkoch hospodárenia školy,
* koncepčný zámer rozvoja školy alebo školského zariadenia rozpracovaný najmenej na dva roky a každoročne jeho vyhodnotenie,
* informáciu o pedagogicko-organizačnom a materiálno-technickom zabezpečení výchovno-vzdelávacieho procesu.

Riadi a kontroluje:

* prácu zamestnancov a pravidelne hodnotí vzťah zamestnancov k práci a k pracovnému kolektívu a ich pracovné výsledky,
* dodržiavanie pracovnej disciplíny zamestnancov a v prípade jej porušenia dáva návrh na pracovno-právny postih voči zodpovedným zamestnancom.

Určuje:

* rozvrh hodín po prerokovaní v pedagogickej rade
* pracovnú náplň pre všetkých zamestnancov školy,
* výkon triednickej práce,
* v čase vedľajších prázdnin čerpanie náhradného voľna a dovolenky,
* termín opravných a komisionálnych skúšok,
* spôsob, ako budú triedni učitelia a vedenie školy informovaní o stave klasifikácie a hodnotenia v triede,
* termín klasifikácie žiakov,

Schvaľuje:

* plán činnosti predmetových komisií školy
* ročné plány pedagogických zamestnancov po prerokovaní v PK školy.

Vydáva:

* vnútorný poriadok školy,
* organizačný poriadok školy.

Určuje:

* osobný príplatok pre zamestnancov školy,
* odmenu pre zamestnancov školy za výborné pracovné výsledky,
* ústnu alebo písomnú pochvalu žiakovi pred kolektívom triedy alebo školy,
* pokarhanie žiakovi po prerokovaní v pedagogickej rade.

Informuje:

* o udelení výchovného opatrenia preukázateľným spôsobom zákonného zástupcu žiaka,
* v prípade mimoriadneho zhoršenia prospechu alebo správania žiaka preukázateľným spôsobom zákonného zástupcu žiaka.

Pôsobí:

* na zjednocovanie klasifikačných a hodnotiacich ukazovateľov u všetkých učiteľov školy.

Riaditeľ školy ďalej:

* môže podľa prevádzkových podmienok školy deň prázdnin posunúť tak, aby nadväzoval na najbližšiu sobotu a nedeľu,
* môže poskytnúť žiakom zo závažných dôvodov, najmä organizačných a technických najviac štyri dni voľna v školskom roku,
* zabezpečuje a kontroluje dodržiavanie bezpečnostných predpisov, požiarnych predpisov a predpisov CO.

Riaditeľka školy zodpovedá za dodržiavanie všeobecne záväzných právnych predpisov, učebných plánov a učebných osnov, za odbornú a pedagogickú úroveň výchovno-vzdelávacej práce školy a za efektívne využívanie prostriedkov určených na zabezpečenie činnosti školy, zodpovedá za riadne hospodárenie s majetkom školy.

Zástupkyňa riaditeľky školy –

Zástupkyňa školy v prípade neprítomnosti riaditeľky školy ju v plnej miere zastupuje so všetkými právomocami. Zodpovedá za prácu HO, TO, VO a LDO a za prácu prevádzkových pracovníkov / upratovačky, školník - údržbár/. Má právo ich usmerňovať, kontrolovať a riadiť ich činnosť. Zástupkyňa v prípade neprítomnosti zamestnanca zabezpečí zastupovanie, tak v kmeňovej budove ako aj v elokovaných pracoviskách.

Spolu s administratívnymi zamestnankyňami školy zabezpečuje potrebné tlačivá pre pedagógov a žiakov. Zástupkyňa kontroluje priebeh výchovných a iných koncertov, ktoré pripravia a realizujú poverení učitelia.

Vedenie školy sa v tomto školskom roku zameria na kontrolu:

* triednej dokumentácie pedagógov
* plnenie učebných plánov a osnov
* naplnenosti v kolektívnom vyučovaní (HO, VO, TO a LDO)
* dochádzky zamestnancov na pracovisko
* odchodu po skončení pracovnej doby
* pri dodržiavaní hygienických prestávok
* práce v TO, VO a LDO
* práce komorných súborov
* úrovne triednych seminárov
* úrovne koncertov - priama kontrolná činnosť

Hospitačná činnosť riaditeľky a zástupkyne školy:

* sledovanie dodržiavania plánov / učebných , tematických , individuálnych /
* sledovanie rešpektovania osobitosti žiakov v individuálnom vyučovaní
* dodržiavanie naplnenosti v kolektívnom vyučovaní
* sledovať dodržiavanie pravidelného mesačného hodnotenia žiakov v žiackych knižkách , triednych knihách
* presná evidencia vymeškaných vyučovacích hodín / zhoda žiackych knižiek a triednych kníh /
* dochádzka na hudobnú náuku
* dochádzka žiakov na vyučovanie v TO, VO, LDO
* evidencia ospravedlnení za vymeškané vyučovacie hodiny
* sledovanie evidencie odučených nadčasových vyuč. hodín

**Ročný plán kontrolnej činnosti - 2022/2023**

Poslaním kontrolnej činnosti v školskom roku 2022/2023 je kontrola plnenia záväzných školských dokumentov (Organizačný poriadok, Pracovný poriadok...), nariadení a predpisov, kontrola plnenia hlavných úloh školy vyplývajúcich z platných dokumentov školy (plány PK, plány umeleckej rady...)

 Kontrolné úlohy a ich tematické plnenie:

* **plnenie základných povinností zamestnancov školy**
	+ dodržiavanie Pracovného poriadku
		- termín: trvale
		- kontrola: vedenie školy
	+ dodržiavanie Školského poriadku školy
		- termín: trvale
		- kontrola: vedenie školy
	+ dodržiavanie predpisov o zabezpečovaní BOZP zamestnancov a žiakov školy a predpisov CO
		- termín: trvale
		- kontrola: vedenie školy
	+ plnenie a dodržiavanie všeobecne záväzných predpisov pre školy a školské zariadenia a orgány štátnej a verejnej správy v školstve
		- termín: trvale
		- kontrola: vedenie školy
	+ plnenie uznesení pedagogických rád, pracovných porád, príkazov riaditeľa, záverov inšpekcií, previerok a kontrol uskutočňovanými školskou inšpekciou a inými subjektami oprávnenými uskutočňovať kontroly a previerky na škole
		- termín: trvale
		- kontrola: vedenie školy
	+ hospodárne využívanie notového materiálu, hudobných nástrojov
		- termín: polročne
		- kontrola: zástupkyňa riaditeľa
	+ plnenie úloh na úseku ochrany majetku školy
		- termín: polročne
		- kontrola: vedenie školy a jednotliví vyučujúci
	+ udržiavanie čistoty a hygieny na škole
		- termín: trvale
		- kontrola: zástupkyňa riaditeľky školy
	+ dodržiavanie predpisov a zásad spisovej dokumentácie
		- termín: trvale
		- kontrola: riaditeľ školy
	+ plnenie plánu ďalšieho vzdelávania pedagogických zamestnancov školy
		- termín: trvale
		- kontrola: vedenie školy
* **kontrola úrovne a výsledkov edukácie na škole**
	+ organizácie výchovnovzdelávacieho procesu na škole
		- termín: trvale
		- kontrola: vedenie školy
		- zodpovední: jednotliví vyučujúci
	+ plnenie kalendára podujatí/koncerty
		- termín: trvale
		- kontrola: zástupkyňa riaditeľa školy
		- zodpovední: jednotliví vyučujúci
	+ stav a úroveň výchovno-vzdelávacieho procesu
		- termín: trvale
		- kontrola: vedenie školy
		- zodpovední: jednotliví vyučujúci
	+ úroveň práce predmetových komisií
		- termín: polročne
		- kontrola: vedenie školy
		- zodpovední: predsedovia PK
	+ spolupráca triednych učiteľov s učiteľmi HN
		- termín: polročne
		- kontrola: vedenie školy
		- zodpovední: triedni učitelia
	+ spolupráca triednych učiteľov s rodičmi žiakov
		- termín: trvale
		- kontrola: zástupkyňa riaditeľa školy
		- zodpovední: triedni učitelia
	+ úroveň a stav vedomostí žiakov s rozšíreným vyučovaním
		- termín: polročne
		- kontrola: zástupkyňa riaditeľa školy
		- zodpovední: jednotliví učitelia
	+ kontrola dochádzky žiakov do školy a ich absencie
		- termín: štvrťročne
		- kontrola: vedenie školy
		- zodpovední: jednotliví vyučujúci a triedni učitelia
	+ príprava a realizácia skúšok
		- termín: podľa plánu práce
		- kontrola: vedenie školy
		- zodpovední: poverení vyučujúci
* **kontrola hospodárenia, prevádzky a ďalších odborných činností**
	+ plnenie hospodárenia s finančnými prostriedkami školy
		- termín: trvale
		- kontrola: vedenie školy
		- zodpovední: ekonómka a mzdárka školy
* stav a vybavenie školy
	+ termín: ročne
	+ kontrola: zástupkyňa riad. školy
	+ zodpovední: jednotliví vyučujúci
* efektívne využívanie učebných pomôcok a didaktickej techniky
	+ termín: trvale
	+ kontrola: vedenie školy
	+ zodpovední: jednotliví vyučujúci

Hospitácie na vyučovacích hodinách podľa potreby. Jednou z foriem hospitačnej činnosti je aj účasť riaditeľky a zástupkyne školy na seminároch, výchovných , verejných koncertoch, prehrávkach žiakov.

**Organizácia výchovno-vzdelávacieho procesu**

Vyučovacia jednotka je 70 minút, ktorú je možné deliť na 45 a 25 minút, prípadne 35 a 35 minút. Vyučovacie hodiny je možné v kolektívnom vyučovaní spájať. Musia byť v súlade s platnými rámcovými učebnými plánmi.

Pri vekove starších žiakoch, mimoriadne nadaných žiakoch sa povolí **kontrahovanie** na konci I. alebo II. polroka, a to na základe písomnej žiadosti učiteľa. Žiaci s požiadavkou na kontrahovanie sú povinní svoju spôsobilosť prezentovať pred určenou komisiou.

**Rozšírené vyučovanie** sa povolí len žiakom, ktorí sa pripravujú na ďalšie odborné štúdium, príp. náročnú odbornú súťaž. Rozšírené vyučovanie sa pridelí na základe žiadosti učiteľa hlavného predmetu.

**Termín:** september 2022, január 2023

**Zodpovední:** riaditeľka školy, zástupkyňa RŠ, všetci vyučujúci

**Prehrávky , skúšky, komisionálne skúšky**

* ***skúšky kontrahujúcich žiakov / na základe žiadosti tr. učiteľa /***

**Termín:** január 2023, jún 2023

**Zodpovední:** riaditeľka školy, zástupkyňa RŠ, vyučujúci žiakov

* ***skúšky slabo prospievajúcich žiakov / na základe návrhu triedneho učiteľa*** */*

**Termín:** január 2023, jún 2023

**Zodpovední:** riaditeľka školy, zástupkyňa RŠ, vyučujúci žiakov, predsedovia PK

* ***prehrávky žiakov s rozšíreným vyučovaním***

**Termín:** január 2023, jún 2023

**Zodpovední:**  riaditeľka školy, zástupkyňa RŠ, vyučujúci žiakov

* ***komisionálne skúšky z dôvodu zaradenia vekove starších žiakov do vyššieho ročníka***

**Termín:** do 30.09.2022

**Zodpovední:** riaditeľka školy, zástupkyňa RŠ, trojčlenná komisia menovaná RŠ

**Pozn.:** presné termíny skúšok a menovanie členov komisií písomnou formou budú určené na pracovných poradách

* ***polročné a záverečné testy žiakov s individuálnou formou štúdia z teórie a dejín hudby***

**Termín:** január 2023, jún 2023

**Zodpovední:** vyučujúci HN, VO, TO, LDO + vyučujúci hlavného predmetu

* ***záverečné testy absolventov z teórie a z dejín hudby***

**Termín:** apríl 2023

**Zodpovední:** vyučujúci HN,VO, TO a LDO

* ***prehrávky absolventov / absolventské prednesy*** */*

**Termín:** február 2023

**Zodpovední:** zástupkyňa RŠ, predseda PK, všetci vyučujúci absolventov

**Pozn.:** do uvedeného termínu sú absolventi povinní ovládať absolventské prednesy spamäti aspoň v strednom tempe

* ***záverečné skúšky absolventov z hlavných predmetov***

**Termín:** máj 2023

**Zodpovední:** riaditeľka školy, zástupkyňa RŠ, vyučujúci žiakov

* ***záverečné skúšky po absolvovaní 4. ročníka prvej časti prvého stupňa základného štúdia***

**Termín:**  máj 2023 /upresní sa na zasadnutí pedagogickej rady/

Súčasné zmeny v školstve z hľadiska zmeny cieľov výchovy a vzdelávania prinášajú potrebu profesionálneho rastu učiteľov v súvislosti s novými prístupmi v riadení vyučovacieho procesu. Zo strategickej línie komplexného manažmentu vyplýva okrem dôrazu na rozvoj riadenia aj dôraz na pedagogický rozvoj. Riadenie pedagogického rozvoja súvisí s podporou rozvoja kľúčových kompetencií žiakov. Pedagogický rozvoj v rámci strategických zámerov znamená orientáciu na kvalitu obsahu a procesu vyučovania z hľadiska nových pracovných postupov.

Cieľom riadenia metódy účinnosti a kontroly je pripravovať pedagogických zamestnancov pre výkon činnosti nevyhnutných pre rozvoj školského systému, sprostredkovaním najnovších poznatkov (inovácie) z metodiky vyučovania jednotlivých odborov. Najcennejšie sú tie poznatky, ktoré študujúci získa vlastnou prácou a úsilím.

Progresívne formy získané na vzdelávacích aktivitách pedagógov budú súčasťou východísk pre kontrolu vyučovacieho procesu (preverovania, hodnotenia a klasifikácia žiakov). Venovať pozornosť motivácii, iniciatíve, samostatnosti, aktivite, kritickým postojom, zodpovednosti za výsledky. Venovať pozornosť tomu, čo sa dosiahlo, do akej miery, a ktoré zámery a ciele sa naplnili, urobiť situačnú analýzu, ujasniť problémy a ciele a flexibilne na ne reagovať.

Vedenie školy v školskom roku 2022/2023 pri riadení a kontrole pedagogického rozvoja bude vychádzať z podpory riadenia vyučovacieho procesu, ktorý predstavuje triedny manažment. Čiže pôjde o súhrn činností učiteľa v procese riadenia výchovno-vzdelávacej činnosti, uplatňovania jeho kompetencií, orientáciou na osobnosť žiaka, kultivovanie jeho sociability a vzdelanosti.

V školskom roku 2021/2022 oficiálne odštartovalo aj Stredisko služieb škole a projekt Učitelia pre 21. storočie v našom okrese. Vedenie školy v školskom roku 2022/23 bude naďalej spolupracovať.

**Cieľom** kontroly hospitačnej činnosti bude sledovanie kľúčových kompetencií žiakov, oblasť hodnotenia a sebahodnotenia žiakov, formulovanie cieľov, využívanie učebných pomôcok žiakmi a vedenia žiakov k spracovaniu a dokončeniu úloh v dohodnutej kvalite a čase.

Ako zvyšovať úroveň riadiacej a kontrolnej činnosti:

* Klásť dôraz na individuálne plány v triednych knihách podľa platných učebných osnov a  plánov na jasné a konkrétne ciele.
* Na úrovni riadenia školy sa bude dôraz klásť na riadenie pedagogického rozvoja, t. j. aj na usmernenie kvality riadenia vyučovacej hodiny, t. j. triedny manažment, usmerňovanie a vedenie pedagógov ku skvalitneniu plánovania a organizovania činností učiteľov na vyučovaní tak, aby viedli žiakov k aktívnemu poznávaniu a učeniu sa, ku korektnému a objektívnemu hodnoteniu žiakov.
* Plnenie plánov a efektívnosť práce pravidelne kontrolovať a vyhodnocovať na pedagogických radách, predmetových komisiách a na zasadnutiach umeleckej rady.
* Vynaložiť väčšie úsilie školy v interakcii s rodičmi. Viac aktivizovať život školy a rodín (a verejnosti vôbec), zvýšiť spoluprácu rodičov, ponúknuť im možnosť spolupracovať, konzultovať, motivovať ich k podávaniu námetov a podnetov na zmenu, a pravidelnou spätnou väzbou zisťovať verejné uznávanie a oceňovanie práce žiakov a pedagógov.
* Dbať na rovnomerné rozdeľovanie úloh medzi učiteľov a nepedagogických zamestnancov (konkretizovať v mesačných plánoch pri interných a verejných podujatiach).
* Pozornosť venovať novým, začínajúcim pedagógom v metodickej i pedagogickej oblasti.
* V konkrétnej činnosti klásť dôraz na maximálne využitie vyučovacieho času.
* Klásť dôraz na zvyšovanie motivácie a morálky učiteľov, dbať na presné a dôsledné plnenie zadaných úloh.
* Hospitačnou činnosťou a účasťou vedenia školy na vystúpeniach žiakov sledovať úroveň vzdelávacej práce v hudobnom, tanečnom, výtvarnom, literárno-dramatickom odbore. Zapájanie žiakov do súťaží.
* Stabilita pedagogického zboru i nepedagogických zamestnancov, ich permanentné zdokonaľovanie, vzdelávanie, vysoká pracovná morálka. Úroveň vzájomnej spolupráce, koordinácie staršími učiteľmi, to sú významné činitele pri optimalizácii pracovného prostredia.
* Hospitácia ako forma kontroly by mala byť poučením učiteľov navzájom a hľadaním pozitív ďalšieho rozvoja a zdokonaľovania.
* Hľadať cestu, aby dnešní žiaci boli pripravení žiť v tomto tisícročí a boli pripravení pre prácu a život v spoločnosti. Je potrebné v nich rozvíjať širokú škálu vlastností, ktoré vytvárajú ich osobnosť. Predovšetkým aktivita, samostatnosť, angažovanosť, tvorivosť, schopnosť sústrediť sa, samostatne myslieť, rozhodovať, schopnosť prezentovať vlastný názor a vedieť ho obhájiť, zručnosť aplikovať poznatky v praktickom živote. Pritom nezabúdať na schopnosť komunikácie s okolím a spolupracovať v tíme.
* Realizovať vyučovací proces prostredníctvom rozmanitých metód a foriem, tak aby implementovali do svojej praxe aktuálne didaktické poznatky.
1. **Zvyšovať efektívnosť výchovy a vzdelávania**

Základné umelecké školy právom patria do siete estetických škôl a umenie novej doby nič nestratilo zo svojej sociálnej funkčnosti, zo svojich práv a povinností voči jednotlivcovi a spoločnosti. Komplexný charakter výučby základnej umeleckej školy prispieva k citovej a sociálnej výchove dieťaťa, zážitkom z umeleckého diela, okrem iného vlastným umeleckým prejavom a tým zároveň postupne vytvára v deťoch potrebu stretávať sa s umením. Humanistická koncepcia predpokladá, že v procese výchovy a vzdelávania pedagogický zbor upriami pozornosť na základné znaky humanisticky orientovaného vyučovacieho procesu a bude osobitne uznávať a uplatňovať:

* slobodu a zodpovednosť (sloboda je základnou hodnotou a podmienkou, aby žiak mohol prebrať zodpovednosť za vlastné učenie sa, sloboda vytvárať možnosť, aby sa žiak mohol sebarealizovať)
* dôvera v rast žiaka (za predpokladu, že učiteľ má pozitívne očakávanie úspechu každého žiaka, že žiak bude zajtra lepší ako je dnes )
* uznanie individuálnych rozdielov medzi žiakmi (rešpektovať jedinečnosť každého žiaka so svojimi špecifickými potrebami v kolektívnom, či v individuálnom vyučovacom procese. Rozvíjať jeho slabé a silné stránky osobnosti, aby vyučovanie bolo spojené s humánnymi aspektmi, t. j. bez stresu, aby sa necítili ohrození, aby na vyučovaní prevládala radosť, dobrá nálada, zvedavosť, snaha vedieť viac, spolupráca, tvorivosť, chuť žiť aj v sťažených podmienkach, získavať spôsobilosť pre spoločenský život a progresívne medziľudské vzťahy, hodnoty ochrany a tvorby ľudských práv
* chyba ako prostriedok učenia (učiteľ vníma chybu ako prirodzený jav učenia sa, učíme sa na chybách, chyba by sa nemala vnímať ako vina, ale ako možnosť napraviť stav)
* spolupráca (ak je učenie sociálny jav, potom je potrebné na vyučovaní uplatňovať kooperatívne učenie, kde sa žiaci učia spolupracovať a komunikovať – a to vytváraním podmienok pre tvorivú atmosféru v triedach, podporujúc tak pocit bezpečia, motiváciu k učeniu sa, ako aj účinnú efektívnu spoluprácu školy a rodičov
* učenie sa činnosťou (žiak sa môže naučiť iba vlastnou činnosťou, učiteľ má byť nápomocný pri učení sa žiaka, pomáhať vyrovnať sa s novými situáciami, ktoré prináša hra, škola, život, práca)
* škola má byť hrdá na tvorivých žiakov.

**Plán práce na školský rok 2022/2023 si jednotlivé predmetové komisie ustanovujú v pláne práce pre príslušnú PK.**

* PK klavír, keyboard *. Alžbeta Slivová, DiS,art*
* PK strunové, bicie nástroje a akordeón *Peter Henriczy*
* PK hudobná náuka *Mgr. Jana Tomášiková, DiS. art.*
* PK dychové nástroje *Silvia Mikulová, DiS. art.*
* PK spev *Helena Pál Balážová, DiS. art.*
* PK sláčikové nástroje *Mgr. Ondrej Šmiják, DiS. art.*
* PK TO, VO, LDO, OAaMT *Lea Kún Mosná*

**ZUŠ**

* + *Koncerty - Verejné – v prípade mimoriadnych opatrení, budú koncerty online*

* + - * *Október 2022 – „Čarovné nádvorie“*
			* *November 2022 – „Rozprávková hudba – zimné rozprávky“*
				+ *zodpovední – Puškášová, Farkas*
			* *Január 2023 – „Všetko dobré v novom roku“*
			* *Február 2023 – „Láska v slovenskom a českom filme“*
				+ *zodpovední – Bocko, Kovácsová*
			* *Marec 2023 – „Deň učiteľov“*
			* *Apríl 2023 – „The Beatles, Abba, Queen“*
				+ *Máté, Roxerová*
			* *Máj 2023 – „Deň matiek“*

*Vianočné*

* *December 2022 – ZUŠ – OKC/Radnica RV*
* *December 2022 – mestský – Evanjelický kostol*
* *December 2022 - v Reformovanom kostole*

*Triedne*

* *december 2022/ január 2023*
* *máj 2023/jún 2023*

*Výchovné pre MŠ a ZŠ*

* *Máj 2023*

*Absolventské*

* *Jún 2023*
* *Výstavy -*
	+ - * *Január 2023*
			* *Jún 2023*
* *Semináre –*
	+ - * *Termíny spresnia v priebehu školského roku vedúci PK*
* *Súbory –*
	+ - * *DĽS Lúčka – zodpovedný Mgr. O. Šmiják*
			* *ZUŠ Band – zodpovedný A. Farkaš*
			* *Piacere – zodpovedný Mgr. A. Kovtun*
	+ *Mimoriadne podujatia/Pravidelné podujatia –*
		- *Cesta umeleckým parkom*
		- *Hudobný slnovrat*
		- *Kultúrne leto*
		- *Koncert učiteľov*
		- *Čarovné nádvorie*
		- *Bubnovačka*
		- *Tvorivé dielne ZUŠ*
		- *Adventínkin gemerníček*
		- *– muzikál – „Malý princ“*
		- *ZUŠ TV*

Podujatia ZUŠ sa v priebehu roka aktualizujú a zverejňujú

1. **Vzdelávanie pedagogických zamestnancov**

Základná umelecká škola v Rožňave zamestnáva pedagogických zamestnancov, ktorí sa priebežne zúčastňujú vzdelávania. Náležité informácie sú uvedené v Pláne profesijného rozvoja na roky 2019/2023. Aktualizujú sa v Ročnom pláne profesijného rozvoja a Osobných plánoch profesijného rozvoja jednotlivých pedagogických zamestnancov. Pri zostavovaní a spracovaní Ročného plánu profesijného rozvoja pedagogických zamestnancov významnú úlohu zohrávajú vedúci PK, ktorí by mali vedieť zosúladiť osobné plány do súboru, ktorý korešponduje s potrebami školy a jej profiláciou.

Požiadavky jednotlivých učiteľov na profesijný rozvoj vyplývajú z ich zaradenia do jednotlivých kariérových stupňov a kariérových pozícií. Potreba individuálneho rastu sa javí ako dôležitá úloha školy, pričom je deklarovaná snaha rešpektovať individuálne potreby a možnosti konkrétneho zamestnanca a tiež potreby školy ako organizácie, ktorá má svoj rozpočet a potreby organizačného zabezpečenia. Našu školu v súčasnosti navštevuje 496 žiakov.

Práca v predmetových komisiách

 Predmetové komisie školy pracujú v priebehu školského roka systematicky, pravidelne, podľa vypracovaných plánov PK. Každé zasadnutie PK bude dokumentované v zápisnici a priložené k dokumentácii predsedu PK a riaditeľstva školy.

V spolupráci s MsÚ v Rožňave, s asociáciou učiteľov hudby, s MPC v Prešove a Košiciach, umožní riad. školy ďalšie vzdelávanie učiteľov. V tejto spolupráci zabezpečí škola (podľa možností) získanie nových učebných pomôcok. Umožní učiteľom účasť na súťažiach, prehliadkach, na odborných seminároch, ktoré by mohli byť prínosom pre ich pedagogický rast.

Projekt školy – „Spoznaj svojho kolegu“

 V marci 2022 škola začala s projektom, ktorého cieľom bolo spoznávať sa navzájom, inšpirovať sa a vzájomným zdieľaním výchovno-vzdelávacieho procesu napredovať v praktickom používaní inovatívnych metód a foriem vzdelávania.

 V uplynulom školskom roku sme v rámci aktualizačného vzdelávania absolvovali 4 metodické dni, ktorých lektori boli pedagogickí zamestnanci školy (marec – Arpád Farkaš, apríl – Stanislav Ďurský, Monika Kerekešová, máj – Dušan Zatroch, jún – Lea Kún Mosná). Vzdelávania sa zúčastnili všetci PZ.

 V školskom roku 2022/2023 plánujeme v projekte pokračovať.

**Pedagogickí zamestnanci v školskom roku 2022/2023:**

|  |  |  |  |
| --- | --- | --- | --- |
| **P. č.** | Meno a priezvisko : | **prac. zaradenie** | **aprobácia** |
|  | Mgr. Monika Kerekešová, DiS. art. | riaditeľ | LDO |
|  | Mária Mišurová, DiS. art. | zástupkyňa RŠ | klavír |
|  | Mgr. Eva Vidová, DiS. art | učiteľ | HN, klavír |
|  | Mgr. Stanislav Ďurský, DiS. art. | učiteľ | HN, spev |
|  | Arpád Farkas, DiS. art. | učiteľ | klavír |
|  | Agnesa Hegedűsová, DiS. art. | učiteľ | klavír |
|  | Peter Henriczy, DiS. art. | učiteľ | gitara |
|  | Mgr. Astrida Kissová | učiteľ | VO - RD |
|  | Mgr. Michaela Kovácsová, DiS. art | učiteľ | akordeón |
|  | Mgr. Barbora Krajčiová  | učiteľ | VO - RD |
|  | Lea Kún Mosná | učiteľ | VO, OAaMT |
|  | Mgr. art. Edmund Garbár | učiteľ | husle |
|  | Dionýz Máté, DiS. art. | učiteľ | klavír |
|  | Silvia Mikulová, DiS. art. | učiteľ | klavír |
|  | Silvia Mišurová, DiS. art. | učiteľ | klavír |
|  | Helena Pál – Balážová, DiS. art. | učiteľ | spev |
|  | Mgr. Denisa Puškášová, DiS. art. | učiteľ | LDO, spev |
|  | Marieta Roxerová, DiS. art. | učiteľ | flauty |
|  | Alžbeta Slivová, DiS. art. | učiteľ | klavír |
|  | Mgr. Ondrej Šmiják, DiS. art. | učiteľ | HN, husle |
|  | Mgr. Jana Tomášiková, DiS. art. | učiteľ | HN, klavír |
|  | Dušan Zatroch, DiS. art. | učiteľ | bicie nástroje |
|  | Milan Varga, DiS. art. | učiteľ | klavír |
|  | Mgr. art. Gabriela Vašková | učiteľ | RD |
|  | Simona Sisiková, DiS. art. | učiteľ | LDO |
|  | Tomáš Bocko, DiS. art | učiteľ | bicie nástroje |
|  | Ľubomír Rusňák, DiS. art. | učiteľ | flauty, gitara |
|  | Matej Lipták, DiS. art. | učiteľ | gitara |
|  |  | učiteľ | klavír RKC |

1. **Práca s nadanými žiakmi**

Podporovať tvorivých a nadaných žiakov na súťažiach, ktoré sa budú konať v súlade s organizačnými poriadkami zaregistrovanými MŠVVaŠ SR. Rozvíjať manuálne, tvorivé, umelecké, motorické schopnosti, ktoré budú prezentované na súťažiach s celoslovenskou, či medzinárodnou pôsobnosťou.

1. **Mimoškolské aktivity**

Mimoškolské aktivity si eviduje každý zamestnanec v tlačive na to určenom.

1. **Spolupráca s (OZR, RŠ, OZ PŠaV, MŠ, ZŠ, SŠ, družobnou školou v Miskolci, inými organizáciami, ÚPSVa R)**
2. **Občianskym združením rodičov, Radou školy, Odborovým zväzom pracovníkov školstva a vedy**

Riaditeľstvo školy očakáva od spolupráce s týmito subjektami pomoc nielen teoretickú, ale predovšetkým praktickú a to hlavne pri riešení problémov výchovno-vzdelávacích, prevádzkových, organizačných, finančných.

1. **Materskými školami**

Poverení pedagógovia ZUŠ budú v priebehu šk. r. 2022/2023 spolupracovať s jednotlivými materskými školami pri príprave, vyhľadávaní a výbere talentov. Poverení učitelia vypracujú plány spolupráce a odovzdajú riaditeľke školy.

MŠ Ul. kyjevská Milan Varga, DiS. art., Stanislav Ďurský, DiS. art.

MŠ Ul. štítnická Alžbeta Slivová, DiS. art.

MŠ Ul. pionierov Helena Pál –Balážová DiS. art.

MŠ Ul. E. Rótha Mgr. Jana Tomášiková DiS. art.

MŠ Ul. Vajanského Tomáš Bocko

MŠ Evanj.cirkevná Marieta Roxerová DiS. art.

MŠ Krátka Silvia Mišurová DiS. art.

1. **Základnými školami**

Poverení pedagógovia ZUŠ budú v priebehu šk. r. 2022/2023 spolupracovať s jednotlivými základnými školami na území mesta i mimo neho pri príprave, vyhľadávaní a výbere talentov. Poverení učitelia vypracujú plány spolupráce a odovzdajú riaditeľke školy. Spolupráca so základnými školami bude prebiehať aj na úrovni vzájomnej výpomoci pri rôznych spoločensko-kultúrnych podujatiach, súťažiach...

MŠ, ZŠ Komenského Mgr. Denisa Puškášová, DiS. art.

ZŠ Zakarpatská Mgr. Eva Vidová, DiS. art.

ZŠ Pionierov Mgr. Ondrej Šmiják DiS. art.

ZŠ Zlatá Mgr. Michaela Kovácsová, DiS. art., Simona Sisiková, DiS. art.

MŠ, ZŠ Plešivec Dionýz Máté DiS. art.

ZŠ Reformovanej kresťanskej cirkvi Helena Pál Balážová, DiS. art.

ZŠ Jablonov n./T. Agnesa Hegedűsová DiS. art.

ZŠ Hrhov Agnesa Hegedűsová DiS. art.

ZŠ Katolícka Silvia Mikulová, DiS. art.

1. **Strednými školami**

Spolupráca so SŠ spočíva v prvom rade v sprievode rôznych komorných telies, ale aj pri organizovaní kultúrnych podujatí a vzájomnej ústretovosti a ohľaduplnosti pri reprezentovaní škôl (ZUŠ, SŠ) spoločnými žiakmi.

1. **Družobnou školou v Miskolci**

Naďalej pokračujeme v spolupráci s družobnou školou a to navštevovaním sa s cieľom nadobudnutia nových poznatkov, ktoré následne využívame v praxi.

1. **Inými organizáciami**

Spolupráca s Gemerským osvetovým strediskom, Gem. knižnicou P. Dobšinského, Baníckym múzeom, Klubom dôchodcov, Domovom dôchodcov , MsÚ v Rožňave, OŠ pri MsÚ v Rožňave, Centrom voľného času, Maticou slovenskou, Špeciálnou školou internátnou v Rožňave, Mestským divadlom Actores. Priebežne podľa požiadaviek.

1. **Základná umelecká škola**

**Organizácia školy:**

Počet odborov na škole: 5 – hudobný, výtvarný, tanečný, literárno-dramatický, odbor audiovizuálnej a multimediálnej tvorby

Vedenie školy: Mgr. Monika Kerekešová, DiS. art. riaditeľka školy

 Mária Mišurová, DiS. art. zástupkyňa riaditeľa školy

 Mgr. Eva Vidová, DiS. art. zástupkyňa riaditeľa školy

 Mgr. Denisa Puškášova, DiS. art. predseda OZ PŠaV pri ZUŠ v RV

 Mgr. Katarína Bozóová predseda Rady školy pri ZUŠ

Ostatné funkcie:

* Bezpečnostný technik - *Juraj Rochfaluši*
* OOÚ - *Mgr. Roman Bendík*
* Estetika školy - *VO – výzdoba*
* Nástenky:
	+ **9B -** Mgr. Michaela Kovácsová, DiS. art., Mgr. Eva Vidová, DiS. art.
	+ **9** – Silvia Mišurová, DiS. art., Mgr. Denisa Puškášová, DiS. art.
	+ **9A** – Lea Kún Mosná
* Kronikár - *Silvia Mikulová, DiS. art.*
* Hudobné nástroje (požiadavky) - *Mgr. art. Edmund Garbár, DiS. art.*
* Za knižnice zodpovedá - *Mgr. Jana Tomášiková, DiS. art.*
* Knižnicu HO vedie a zodpovedá za ňu – *Dionýz Máté, DiS. art.*
* Knižnicu VO vedie a zodpovedá za ňu – *Lea Kún Mosná*
* Knižnicu TO vedie a zodpovedá za ňu – *Simona Sisiková*
* Knižnicu LDO vedie a zodpovedá za ňu – *Mgr. Monika Kerekešová, DiS. art.*
* Diskotéku vedie a zodpovedá za ňu - *Dušan Zatroch, DiS. art., Marieta Roxerová, Dis. art.*
* Notový archív vedie a zodpovedá za neho - *Silvia Mikulová, DiS. art.*
* Fotenie - *Peter Henriczy DiS. art.*
* Profesijný rozvoj – Aktualizačné vzdelávanie - garant - *Mgr. Ondrej Šmiják, DiS. art.*
* Facebook školy – *Helena Pál Balážová, DiS. art.*
* Webová stránka školy - *Mgr. Lenka Villimová*

Súbory: DĽS Lúčka Mgr. Ondrej Šmiják DiS. art.

ZUŠ Band Arpád Farkaš DiS. art.

Piacere Mgr. Alexander Kovtun

Umelecká rada školy:predseda Alžbeta Slivová

predsedovia PK

 vedúci súborov

Technicko-hospodársky pracovníci: Jana Dovcová – administratíva

 Mgr. Lenka Villimová – administratíva

 Angelika Barcziová– školníčka, upratovačka

 Alžbeta Holečková – upratovačka

Monika Gažiková - upratovačka

 Rastislav Manko – školník, údržbár

Korepetície:

* S. Mikulová, DiS. art.
* Milan Varga, DiS. art.
* S. Mišurová DiS. art.
* A. Farkas, DiS. art.
* A. Liendiel Siarkevych

**Úlohy pre školský rok 2022/2023**

* zvládnuť chod školy bez zásahu do výchovno-vzdelávacieho procesu počas prebiehajúcej rekonštrukcie elektroinštalácie, bleskozvodov a internetového sieťovania v budove 9B
* úspešne zrealizovať projekt – Čarovné nádvorie (podpora Nadácia EPH)
* zvýšiť súčasný počet žiakov v skupinových odboroch
* rozvíjať prácu komorných súborov
* naďalej rozvíjať prácu súboru Lúčka
* rozvinúť písanie projektov na získanie finančných prostriedkov pre školu
* propagácia školy prostredníctvom médií, RVTV, internetovej stránky, sociálnych sietí, ZUŠ TV...
* výchovno-vzdelávací proces riadiť podľa Štátneho vzdelávacieho programu, podľa Školského vzdelávacieho programu, podľa platnej legislatívy
* rešpektovať a uplatňovať nové zákony, vyhlášky, ktoré sa bezprostredne vzťahujú na ZUŠ
* v prípade nárastu ochorenia spôsobeného vírusom SARS COV 19, zabezpečovať protipandemické opatrenia a dodržiavať s nimi súvisiace usmernenia a vyhlášky.
1. **Elokované pracoviská**

V školskom roku 2022/2023 má oficiálne ZUŠ v RV nasledovné elokované pracoviská:

 Akademika Hronca č. 9 - A. Farkas, DiS. art., Mgr. D. Puškášová, DiS. art., S. Mišurová, DiS. art., M. Roxerová DiS. art., H. Pál Balážová DiS. art., Mgr. S. Ďurský, Dionýz Máté DiS. art.,, A. Slivová DiS. art., Mgr. O. Šmiják DiS. art., Mgr. J. Tomášiková DiS. art., S. Mikulová, DiS. art., DiS. art., M. Mišurová DiS. art., M. Varga, DiS. art., Mgr. art. E. Garbár, DiS. art., S. Sisiková, DiS. art.

-počas elektroinštalácie aj – P. Henriczy, Mgr. E. Vidová, A. Lendiel Siarkievych, Mgr. M. Kerekešová

Akademika Hronca č. 9A - Ľ. Rusňák, DiS. art., Mgr. A. Kovtun, T. Bocko, DiS. art., Lea Kún Mosná

-počas elektroinštalácie aj – Mgr. M. Kovácsová, D. Zatroch, DiS. art., M. Lipták, DiS. art.

ZŠ Zakarpatská ul. v Rožňave - M. Varga DiS. art., Mgr. Eva Vidová, DiS. art., Mgr. S. Ďurský, A. Lendiel Siarkevych

Jablonov nad Turňou - A. Hegedűsová DiS. art.

Hrhov - A. Hegedűsová DiS. art.

Plešivec - D. Máté DiS. art., Ľ. Rusňák, DiS. art.

Riaditeľka školy bude sledovať pracovné podmienky pedagogických pracovníkov v elokovaných pracoviskách a v spolupráci s vedením ZŠ bude nedostatky odstraňovať.

Podľa finančných možností sa bude vylepšovať materiálno-technické vybavenie školy.

Podľa finančných možností sa bude dopĺňať notový, knižný archív školy a diskotéka.

1. **Plány zasadnutí v školskom roku 2022/2023**

**Pedagogická rada**

*august 2022, september 2022*

Prejednanie a schválenie PO a MT zabezpečenia VV procesu

Prejednanie a schválenie potrebných dokumentov na školský rok 2022/2023

Plány hodnotiacich porád a klasif. porád

Školský vzdelávací program

Komisionálne skúšky vek. starších žiakov

Diskusia

Uznesenie

Záver

*december 2022*

Vyhodnotenie I. polroka šk. r. 2022/2023

Zhodnotenie mimoškolských aktivít školy

Vyhodnotenie prospechu žiakov

Zhodnotenie činnosti školy

Vyhodnotenie kalendárneho roka

Diskusia

Uznesenie

Záver

*január 2023*

Plán na II. polrok šk. r. 2022/2023

Žiadosti o pridelenie rozšíreného vyučovania

Žiadosti o povolenie kontrahovania

Diskusia

Uznesenie

Záver

 *jún 2023*

Vyhodnotenie činnosti práce pre šk. r. 2022/2023

Zhodnotenie činnosti jednotlivých PK, odborov / HN, TO, VO, LDO /

Vyhodnotenie mimoškolských aktivít

Vyhodnotenie výchovných koncertov pre MŠ, ZŠ

Zhodnotenie koncepčnosti Školského vzdelávacieho programu

Diskusia, záver

**Pracovné porady (spravidla poslednú stredu v mesiaci)**

*24.08.2022*

Program na pracovné dni v auguste 2022

Terminované úlohy

Návrhy učiteľov smerom k vedeniu školy

Úlohy do plánu práce školy, zasadnutie PK jednotlivých predmetov/odborov

Návrhy do kalendára podujatí

Plán práce na mesiac september

Záver

*09.2022 (1. porada)*

Príprava údajov do Školského vzdelávacieho programu

Plán podujatí, návrhy do Plánu práce školy, zasadnutie PK

Aktuálne zmeny v legislatíve

*09.2022 (2. porada)*

Vyhodnotenie mesačného plánu za september

Plán práce na mesiac október

Príprava a rozdelenie úloh na I. prezentáciu žiakov školy

Rôzne /námety, návrhy, nápady/

Záver

*10.2022*

Vyhodnotenie mesiaca október

Plán práce na mesiac november

Vyhodnotenie prezentácie žiakov školy

Diskusia, rôzne

Záver

*11.2022*

Vyhodnotenie mesiaca november

Plán práce na mesiac december

Príprava a rozdelenie úloh na Slávnostné vianočné koncerty

Príprava podujatí podľa KP a plánu práce školy

Diskusia, námety, návrhy, záver

*01.2023 (1.porada)*

Vyhodnotenie mesiaca december

Plán práce na mesiac január

Príprava žiackeho koncertu školy a ostatných podujatí podľa KP

Diskusia

Záver

*01.2023 (2. porada)*

Vyhodnotenie mesiaca január

Plán práce na mesiac február

Diskusia , rôzne

Záver

*02.2023*

Vyhodnotenie mesiaca február

Plán práce na mesiac marec

Príprava akcií – podľa Kalendára podujatí

Diskusia

Záver

*03.2023*

Vyhodnotenie mesiaca marec

Plán práce na mesiac apríl

Organizácia – „Svetový deň umenia“

Príprava prehliadky rôznych nástrojov

Príprava aktivít podľa KP

Diskusia, návrhy, námety

Záver

*04.2023*

Vyhodnotenie  mesiaca apríl

Plán práce na mesiac máj

Príprava výchovných koncertov pre MŠ a I. stupeň ZŠ

Predbežná príprava ver. abs. koncertu a výstavy VO

Diskusia, návrhy, námety

Záver

*05.2023*

Vyhodnotenie plánu práce za mesiac máj

Plán práce na mesiac jún

Konkretizácia ver. abs. koncertu a výstavy prác abs. VO

Predbežná organizácia šk. r. 2023/2024

Diskusia

Záver

*06.2023*

Vyhodnotenie Plánu práce za mesiac jún

Vyhodnotenie aktivít podľa KP

Zhodnotenie práce podľa Školského vzdelávacieho programu

Diskusia

Záver

Pozn.: Program jednotlivých prac. porád sa bude dopĺňať podľa aktuálnosti, rôznych požiadaviek nadriadených orgánov školy a zamestnancov. Termíny pracovných porád nie sú záväzné, je možné ich v priebehu šk. r. meniť, prípadne dopĺňať o mimoriadne pracovné porady (podľa potreby).

**Klasifikačné a hodnotiace porady**

*11.2022* *Hodnotiaca porada - štvrťročná*

Zhodnotenie vých.- vzdel. výsledkov za 1. štvrťrok šk. r. 2022/2023

Požiadavky riad. voči pedagogickým pracovníkom

Povinné poplatky žiakov – vyhodnotenie stavu

Dochádzka a prospech žiakov

Požiadavky pedagogických pracovníkov voči vedeniu školy

Diskusia, rôzne

Záver

*01.2023 Klasifikačná porada - polročná*

Vyhodnotenie vých. – vzdel. výsledkov a dochádzky žiakov na vyučovanie

v 1. polroku šk. r. 2022/2023

Návrhy pedagogickej rady

Uznesenia

Rozdelenie tlačív

Rôzne

Záver

*03.2023 Hodnotiaca porada – trištvrťročná*

Vyhodnotenie trištvrťročnej práce žiakov, pedagógov šk. r. 2022/2023

Zhodnotenie dochádzky žiakov

Povinné poplatky žiakov, poplatky do OZR

Návrhy na písomné upozornenia rodičov

Diskusia, rôzne

Záver

*06.2023 Klasifikačná porada - koncoročná*

Výchovne – vzdelávacie výsledky v šk. r. 2022/2023

Vyhodnotenie dochádzky žiakov

Mimoškolská aktivita žiakov

Námety, návrhy do záverečnej hodnotiacej správy /preds. PK/

Rôzne

Záver

Pozn.: Program klas. a hodnotiacich porád sa doplní podľa potreby o ďalšie úlohy.

**ZÁVER**

 Popri právach zákon ukladá pedagogickým zamestnancom tieto povinnosti:

1. chrániť a rešpektovať práva dieťaťa, žiaka, poslucháča a jeho zákonného zástupcu,
2. zachovávať mlčanlivosť a chrániť pred zneužitím osobné údaje, informácie o zdravotnom stave detí, žiakov a poslucháčov a výsledky psychologických vyšetrení, s ktorým prišli do styku,
3. rešpektovať individuálne výchovno-vzdelávacie potreby dieťaťa, žiaka a poslucháča s ohľadom na ich osobné schopnosti a možnosti, sociálne a kultúrne zázemie,
4. podieľať sa na vypracúvaní a vedení pedagogickej dokumentácie a inej dokumentácie školského zákona,
5. usmerňovať a objektívne hodnotiť prácu dieťaťa, žiaka a poslucháča,
6. pripravovať sa na výkon priamej výchovno-vzdelávacej alebo odbornej činnosti,
7. podieľať sa na tvorbe a uskutočňovaní školského vzdelávacieho alebo výchovného programu,
8. udržiavať a rozvíjať svoje profesijné kompetencie prostredníctvom kontinuálneho vzdelávania alebo sebavzdelávania,
9. vykonávať pedagogickú činnosť v súlade s aktuálnymi vedeckými hodnotami a cieľmi školského vzdelávacieho programu,
10. poskytovať dieťaťu, žiakovi, poslucháčovi alebo ich zákonnému zástupcovi poradenstvo alebo odbornú pomoc spojenú s výchovou a vzdelávaním,
11. pravidelne informovať dieťa, žiaka, poslucháča alebo ich zákonného zástupcu o priebehu a výsledkoch výchovy a vzdelávania, ktoré sa ho týkajú.

V záujme zachovania a objektivity, nestrannosti a nezaujatosti pedagogický zamestnanec sa musí zdržať takého konania, ktoré by jeho nestrannosť a nezaujatosť mohla ovplyvniť.

Úlohou Pedagogicko-organizačného a materiálno-technického zabezpečenia výchovno-vzdelávacieho procesu na školský rok 2022/2023 je stanoviť si určité ciele a každodennou pedagogickou činnosťou smerovať k ich naplneniu.

**Prerokované v Rade školy:**

**Vyjadrenie Rady školy: ...............................................................................................................................................................................................................................................................................................................................................................................................................................................................................................................**

**V Rožňave, dňa: 24.08.2022 Podpis: ................................................................................**

**Prerokované so zriaďovateľom:**

**Vyjadrenie zriaďovateľa: ...............................................................................................................................................................................................................................................................................................................................................................................................................................................................................................................**

**V Rožňave, dňa :........................................... Podpis: .................................................................................**